**ÖSZTÖNDÍJAS TÁMOGATÁSI SZERZŐDÉS**

az **EFOP 3.9.2-16-2017-00013 „Humán kapacitások fejlesztése a Kisteleki Járásban”** - **Ösztöndíjpályázat – a 2018/2019-es és a 2019/20-as tanévre vonatkozóan,**

amely létrejött egyrészről:

|  |  |
| --- | --- |
| **Balástya Községi Önkormányzat** |  |
| Székhely: |  |
| Adószám: |  |
| Képviselője: |  |
| Bankszámlaszám: |  |

mint ***Támogató,*** másrészről

|  |  |
| --- | --- |
| Név: |  |
| Anyja neve: |  |
| Születési helye, ideje: |  |
| Állampolgársága: |  |
| Lakcíme: |  |
| Tartózkodási helye: |  |
| E-mail címe: |  |
| Telefonszáma: |  |
| Bankszámlaszáma: |  |

mint ***Ösztöndíjas (***továbbiakban együtt, mint ***Felek***)

**Általános rendelkezések**

* A felek megállapodnak abban, hogy ösztöndíjas támogatási szerződést (továbbiakban szerződést) kötnek az esélyteremtés érdekében a hátrányos helyzetű, és a halmozottan hátrányos helyzetű szociálisan rászoruló fiatalok általános iskolai, középiskolai- és felsőoktatásban való részvétel hozzáférésének biztosítása érdekében, illetve a korai iskolaelhagyás csökkentése és a tanulók iskolai végzettségi szintjének emelése céljából.
* Az Ösztöndíjas a szerződés aláírásával kijelenti, hogy az ösztöndíj kiírását és a szerződés tartalmát - különös tekintettel az Ösztöndíjas által vállalt kötelezettségre, illetve a szerződésszegés következményére - megismerte és megértette.
* Az Ösztöndíjas **kizárólag aktív tanulói/ hallgatói jogviszony igazolt fennállása alatt veheti igénybe az ösztöndíjat.**
* A Támogató a szerződéskötéssel egyidejűleg tájékoztatja az Ösztöndíjast a kapcsolattartás módjáról.
* Az ösztöndíj havi összegét a Támogató a pályázati felhívásban meghatározottak szerint havi kifizetésként állapítja meg, 2018. szeptember 10. napjától 2019. június 10. napjáig valamint 2019. szeptember 10. napjától 2020. június 10. napjáig.

Az Ösztöndíjast havi **10 000 Ft** ösztöndíj illeti meg 2 X 10 hónapon át. Az ösztöndíj utalása az Ösztöndíjas, illetve szülő, törvényes képviselő által megadott folyószámlaszámra vagy postai címre történik havi rendszerességgel az adott hónap 10. napjáig. A támogatás forrását az EFOP-3.9.2-16-2017-00013 kódszámú „Humán kapacitások fejlesztése a Kisteleki Járásban” című európai uniós projekt biztosítja.

Az Ösztöndíjasnak az alábbi **kötelező vállalásokat kell teljesíteni:**

* Az ösztöndíj odaítélésével párhuzamosan az anyagi segítség igénybe vétele mellett be kell kapcsolódniuk a **segítő támogatást nyújtó mentorrendszerünkbe** az **Ösztöndíjas** **diáknak/hallgatónak és szüleiknek, ill. törvényes képviselőiknek. Kötelező lesz a részvétel az Ösztöndíjasnak és családtagjaiknak, ill. törvényes képviselőiknek az 5 napos családi nyár c. programunkon.**
* Az **ösztöndíj összegének felhasználási lehetőségei pl. továbbtanulási célokhoz szükséges könyvek, írószerek vásárlása, tantárgyi felkészítés és korrepetálás díja, nyelvi felkészítés költsége, művészeti iskola tandíja, sportegyesületi tagdíj, sportruházat, ruházat, sportcipő, cipő, kollégiumi térítési díj, osztálykirándulás költsége, nyári tábor díja, programokra eljutás utazási költsége, belépődíjak pl. színház, uszoda**.

Fentiek igazolása saját névre szóló számlával, nyugtával ill. blokkal történik **havonta** a szociális koordinátorhoz és a települési koordinátorhoz eljuttatva személyesen.

A mentorrendszerünkbe a projektben alkalmazott Ágó Rita szociális koordinátorral (telefonszáma: 0620/623-9300), valamint Hegedűs Zsuzsanna települési koordinátorral (telefonszáma: 0630/551-5876) kell a kapcsolatot tartani. A **mentorok** nem csak a **tanulók/hallgatók ösztöndíjjal kapcsolatos adminisztrációjáért felelnek, sokkal inkább személyi segítőként vannak jelen a diákok és családjaik életében.** Heti és havi szinten, telefonon, elektronikus és személyes találkozás formájában is érintkeznek a problémák megoldása végett.

Amennyiben a pályázó **középiskolai tanuló vagy egyetemi hallgató, önkéntesként részt kell vennie egyes programjaink lebonyolításában**.

* A **tanoda programban résztvevő korosztály ösztöndíjat elnyert diákjai részt vesznek a tanoda programjain**. Ebben az esetben a tanoda is a mentorrendszer részeként tevékenykedik.
* Az ösztöndíjprogram és a mentorálás eredményeit figyelemmel kívánjuk kísérni, ezért a 2020/21-es tanévben is rendszeres utánkövetéses mentorálás történik, ami negyedéves konzultációt (személyes találkozót, megbeszélést) jelent a mentor (szociális iroda munkatársa) és az ösztöndíjas között.

**A fenti kötelező vállalások időszaka: az ösztöndíj szerződés megkötésétől kezdődően, a 2018/19-es tanévtől a fenntartási időszak végéig 2021 júniusáig tart.**

**A pályázók értesítési kötelezettségei:**

Az ösztöndíjban részesülő Ösztöndíjas általános iskolás korú, középiskolás korú tanuló szülője, ill. törvényes képviselője vagy a felsőoktatási intézmény hallgatója köteles az ösztöndíj folyósításának időszaka alatt minden, az ösztöndíj folyósítását érintő változásról haladéktalanul (de legkésőbb 5 munkanapon napon belül) írásban értesíteni a Támogatót.

Az értesítési kötelezettséget a hallgató 5 munkanapon belül köteles teljesíteni az alábbi adatok változásakor:

* tanulmányok halasztása;
* tanulmányok helyének megváltozása (az új felsőoktatási intézmény, kar, szak, megnevezésével);
* tanulmányi státusz (munkarend, képzési forma, finanszírozási forma) változása;
* személyes adatainak (név, lakóhely, elektronikus levelezési cím) változása.

**Ösztöndíj visszafizetési kötelezettség:**

1. ha a tanulói vagy hallgatói jogviszonya megszűnik,
2. ha az előírt igazolási, valamint adatszolgáltatási kötelezettségének határidőben nem tesz eleget, és mulasztását az Ösztöndíjkezelőnek erre irányuló – a mulasztás jogkövetkezményét is megjelölő – felszólításának kézhezvételétől számított 15 napon belül sem pótolja,
3. a pályázati eljárás során valótlan adatot közölt vagy az Ösztöndíjkezelőt bármilyen módon megtévesztette
4. vagy az ösztöndíjra való jogosultság megszüntetését bármely okból kéri.

Az ösztöndíj megszüntetéséről és a visszafizetésének elrendeléséről a Bíráló bizottság indokolással ellátott döntési javaslata alapján Kistelek Városi Önkormányzat képviseletében eljáró polgármester dönt.

**A szerződés megszüntethető,**

ha a Felek közös megegyezésével azonnali hatályú felmondással, ha a másik fél a jogviszonyból származó lényeges kötelezettségét szándékosan vagy súlyos gondatlansággal jelentős mértékben megszegi, vagy egyébként olyan magatartást tanúsít, amely a jogviszony fenntartását lehetetlenné teszi. Pl. nem tartja az Ösztöndíjas a kötelező kapcsolatot a szociális koordinátorral,a számlákkal, a nyugtákkal nem számol el havonta a szociális és települési koordinátorok felé, vagy programjainkon nem vesz részt.

Az ösztöndíjas 30 napon belül köteles a jogosulatlanul felvett ösztöndíjat az Ösztöndíjpályázat kezelő részére visszafizetni.

**Adatkezelés/adatvédelem**

* Az Ösztöndíjas hozzájárul a szerződéssel és az ösztöndíj folyósításával összefüggő adatainak kezeléséhez.
* Az Ösztöndíjas köteles a szerződéshez kapcsolódó személyes és tanulmányaival kapcsolatos adataiban bekövetkezett változásokról 5 munkanapon belül, írásban tájékoztatni a Támogatót.
* A vonatkozó jogszabályok és a szerződés rendelkezései alapján a Támogató jogosult az Ösztöndíjas személyi adataira vonatkozó, adatkezelés céljából szükséges dokumentumokat és nyilatkozatokat bekérni és az abban foglalt személyes adatokat kezelni.
* A nyilvántartott személyes adatok: az Ösztöndíjas neve, anyja neve születési helye és ideje, állampolgársága, tartózkodást igazoló okmány és annak érvényessége, lakcíme, tartózkodási helye, e-mail címe, telefonszáma, bankszámlaszáma.

A szerződés elválaszthatatlan részét képezi az Ösztöndíjprogram Pályázati űrlapja és az ehhez kapcsolódó kötelező mellékletek, amelyet a Felek magukra kötelezőnek ismerik el.

A Felek a szerződést megértették és tudomásul vették, amelyet annak aláírásával elismernek, továbbá kijelentik, hogy a szerződésben foglalt jogügyletet a szerződésben rögzített formában kívánják egymással megkötni.

A szerződés mindkét fél által történő aláírás és a kötelezően benyújtott mellékletek Támogató által visszaigazolt elfogadásával lép hatályba.

A Felek az 4 oldalból álló szerződést, 3 példányban, mint akaratukkal mindenben egyezőt saját kezűleg írják alá.

Az Ösztöndíjas kijelenti, hogy cselekvőképes magyar állampolgár és a szerződéskötési képessége korlátozás alatt nem áll.

Szeged, 2018..................

…………………………...... .............................................

Támogató Ösztöndíjas/szülő/törvényes képviselő

Az Ösztöndíjpályázat kezelő elérhetősége:

Balástya Községi Önkormányzat

EFOP 3.9.2-16-2017-00013

„Humán kapacitások fejlesztése a Kisteleki Járásban”

6764 Balástya, Rákóczi utca 5.

E-mail: efophuman@gmail.com

Tel.: 0620/952-0093